CRC พุ่ง 5% โบรกอัพกำไรปี 66 เฉียด 9 พันล้าน เคาะเป้า 50 บ.
CRC บวก 5% หลังโชว์งบปี 65 กำไรโต 26 เท่าตัว แจกปันผล 0.48 บ./หุ้น ขึ้น XD 8 พ.ค.นี้ โบรกอัพกำไรปี 66 แตะ 8.66 พันล้าน แนะนำราคาเป้าหมาย 50 บ.
CRC บวก 5% หลังโชว์งบปี 65 กำไรโต 26 เท่าตัว แจกปันผล 0.48 บ./หุ้น ขึ้น XD 8 พ.ค.นี้ โบรกอัพกำไรปี 66 แตะ 8.66 พันล้าน แนะนำราคาเป้าหมาย 50 บ.
1 มี.ค. 2566

ผู้สื่อข่าวรายงานว่า วันนี้ (1 มี.ค.66) ราคาหุ้น บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC ณ เวลา 10:08 น. อยู่ที่ระดับ 47 บาท บวก 2.25 บาท หรือ 5.03% สูงสุดที่ระดับ 47.50 บาท ต่ำสุดที่ระดับ 45.75 บาท ด้วยมูลค่าการซื้อขาย 603.45 ล้านบาท

สำหรับราคาหุ้นที่ปรับตัวขึ้นมานั้นคาดมาจากผลประกอบการงวดปี 65 มีการเติบโตอย่างโดดเด่น โดยมีกำไร 7,605 ล้านบาท เพิ่มขึ้น 2,648% เดียวกันของปีก่อน
บล.คิงส์ฟอร์ด ระบุในบทวิเคราะห์ว่า CRC รายงนผลประกอบการในไตรมาส 4/65 ออกมาสูงกว่าคาด โดยมีกำไรสุทธิ 3,311 ล้านบาท เพิ่มขึ้น 39.66% จากงวดเดียวกันของปีก่อน และเพิ่มขึ้น 182.16% จากไตรมาสก่อน โดยรายได้จากการขายและการบริการอยู่ที่ 60,085 ล้านบาท เพิ่มขึ้น 10.61% จากงวดเดียวกันของปีก่อน และเพิ่มขึ้น 10.88% จากไตรมาสก่อน
สำหรับแนวโน้มผลการดำเนินงานปี 66 เบื้องต้นคาดว่าจะฟื้นตัวได้ดีต่อเนื่อง สืบเนื่องจากการเปิดประเทศรับนักท่องเที่ยวต่างชาติที่คาดว่าจะมีการเดินทางเข้ามาในไทยเฉลี่ยเดือนละมากกว่า 2 ล้านราย (ระดับปกติ Precovid-19 ที่ราว 3 ล้านราย) รวมถึงรายได้ค่าเช่าที่กลับมารับรู้ได้เต็มเม็ดเต็มหน่วยมากขึ้น (ปี 65 บางส่วนยังให้ Discount ผู้เช่าอยู่จาก Covid-19)
โดยธุรกิจที่คาดว่าจะฟื้นตัวได้โดดเด่น คือ ธุรกิจ FASHION ซึ่งทาง CRC ได้ renovate ห้างฯเดิมในไทยต่อเนื่องทั้งปี 65 และ 66 (CAPEX ราว 32% ของการลงทุนปี 66) และมีการจัดทำโปรโมชั่นการขายใหม่ๆ คาดว่าจะส่งผลให้ทั้งยอดขายและมาณ์จิ้นปรับตัวดีขึ้นได้
ทั้งนี้ประเมินว่า CRC ยังคงมีความน่าสนใจ ได้ประโยชน์มากจากการ Reopening การฟื้นตัวเริ่มในไตรมาส 4/64 ต่อเนื่องมาจนถึงปัจจุบัน นอกจากนี้ ยังมีมุมมองบวกต่อกลยุทธวาง Format ใหม่ๆ เช่น Tops CLUB, การรวมสาขา Hybrid (การรวมร้านไทวัสดุ และร้าน BnB), การเปิดร้าน go! WOW ขายสินค้าจิปาถะ, การเปิด Tops Care และ Tops Vita เพื่อขายยา/สินค้าสุขภาพ เป็นต้น
อย่างไรก็ดีเบื้องต้น ปรับราคาเป้าหมายปี 66 ขึ้นมาอยู่ที่ 49.50 บาท ( DCF) แนะนำ “ซื้อ” ปรับประมาณการกำไรสุทธิในช่วงปี 66 และปี 67 ขึ้นมาที่ระดับ 8,667 ล้านบาท เพิ่มขึ้น 20.80% จากงวดเดียวกันของปีก่อน และ 9,585 ล้านบาท เพิ่มขึ้น 10.59% จากงวดเดียวกันของปีก่อน ตามลำดับ อนึ่ง CRC ประกาศจ่ายปันผลที่ 0.48 บาท/หุ้น ขึ้น XD วันที่ 8 พ.ค. 66
ด้านบล.โนมูระ พัฒนสิน ระบุในบทวิเคราะห์ว่า แนวโน้มกำไรดูเด่นทั้งระดับไตรมาสและรายปี โดยโมเมนตัมกำไรไตรมาส 1/66 คาดยังเด่นจากงวดเดียวกันของปีก่อนต่อเนื่อง คาด SSSG เพิ่มขึ้น 11-14% จากงวดเดียวกันของปีก่อน และ Margin ยังเป็นระดับที่ดีตามภาคท่องเที่ยวฟื้นตัวและการใช้จ่ายที่ดีขึ้น แนะนำราคาเป้าหมาย 50 บาท